БАН : Препоръчваме всички здрави хора над 16 - 18 години да се имунизиратВаксините ще помогнат много в изграждането на колективен имунитет по отношение на коронавируса , отбелязват от БАН При липса на специфично и ефективно лекарство срещу коронавирусната инфекция , с каквото съвременната медицина не разполага , освен стриктното спазване на противоепидемичните мерки , единствената възможност е ваксината . Това е доказано с огромния , многогодишен опит , който човечеството е натрупало в борбата с инфекциозните заболявания , отбелязва в становище БАН относно предстоящата ваксинационна кампания срещу COVID - 19 . Една ваксина , която е безвредна и има ефективност поне 50 – 60 % ( т . е . създава имунитет в такъв процент от имунизираните ) ще изиграе огромна роля за ограничаване на инфекцията . За съжаление данните , които имаме досега , показват , че колективен имунитет по отношение на коронавируса се създава много бавно и практически ще бъде трудно да се постигне по естествен път ( което е свързано и с големи етични и морални предизвикателства ) , затова ваксините ще помогнат много в неговото изграждане , посочват от БАН . До момента в света се разработват над 220 ваксини против коронавируса , от които 56 са в клинични проучвания , а повече от 10 се намират в трета ( най - важната ) фаза на клинично проучване , която изисква , съобразно световно приетите правила , да бъдат приложени на 30 000 – 40 000 хиляди души , за да бъде обективно оценена тяхната безвредност и ефективност . Трябва добре да се знае , че в нормални условия една ваксина се разработва за 3 - 5 и повече години . Но ситуацията , в която се намира целия свят – една много тежка и бързо разпространяваща се инфекция , която взима стотици хиляди жертви и е колосален здравен , социален и икономически проблем , дава основание на СЗО , на всички международни и национални регулаторни органи , държавни институции , да разрешат ускорено внедряване на ваксините , при спазване на всички изисквания за добре доказана безвредност . В това отношение не се прави никакъв компромис и ваксините трябва да отговарят на добре установените високи световни стандарти , а очакваните ползи от използването им да надвишат многократно предвидимите възможни рискове , разясняват от БАН . Що се касае до ефективността на ваксините и характера на имунитета , който създават и неговата продължителност , ще може да дадем задоволителен отговор не по - рано от една година от началото на приложението им , когато ще имаме достатъчно убедителни научни данни , в резултат на проследяването на стотици хиляди имунизирани . По същество това представлява т . н . четвърта или „ пост - маркетингова ” фаза на клиничното проучване , допълват от БАН . Те представят основните подходи за разработване на анти - ковид - 19 вирусните ваксини : - РНК - ови ваксини . На предварително подготвена ( синтетична ) платформа иРНК , която е натоварена с генетичен материал от корона вируса , включена в липозоми ( за по - голяма стабилност и антигенност ) , се стимулира в човешкия организъм синтез на вирусния антиген , който впоследствие предизвиква синтез на защитни противовирусни антитела и клетъчен имунитет . На този най - съвременен принцип са създадени ваксините на фирмите Pfizer и BioNTech и Moderna . При тяхното проучване не е установено , че тази иРНК уврежда човешкия геном или че взаимодейства с ДНК . Освен това тя много бързо се разгражда и не циркулира в организма . - Векторни ваксини . Използване на безвреден за човека аденовирус ( или други вируси ) , който е натоварен с генетичен материал от SARS - Cov - 2 и е използван като вектор при имунизацията . По този начин са разработени ваксините на Astra Zeneka , Janssen - Cilag , руските ваксини Спутник и Vector и други . - Протеинни ваксини . Използват се белтъчни съставки от спайковете ( “ шиповете ” на вируса ) , от неговата обвивка или тяло ( нуклеокапсид ) , които са с доказана антигенна ( имуностимулираща ) активност ( Sanofi - GSK ) . - Адювантни ваксини . Използване на отслабен ( атенюиран ) вирус SARS - Cov - 2 за имунизация . Много често в комбинация с т . н . адювант ( усилвател ) на имунния отговор . Така са създадени някои китайски и кубински ваксини . Всички тези ваксини се прилагат двукратно през интервал от 21 – 28 дни . От данните , представени от различните производители , в резултат на клиничното проучване , те не предизвикват сериозни странични реакции и стимулират в достатъчна степен хуморалния ( антитяловия ) и клетъчния имунитет . В Европейския съюз ( ЕС ) до сега ( 18 декември 2020 ) са представени 5 ваксини за регистриране от Европейската медицинска агенция ( ЕМА ) : на Pfizer / BioNtech , Moderna , Astra Zeneka , Janssen - Cilag и Sanofi - GSK , готови да бъдат представени са още няколко . Ваксината на Pfizer / BioNtech беше одобрена преди няколко дни от Британските регулационни органи и разрешена за употреба във Великобритания . От 1 - 2 месеца се провежда имунизация с руската ваксина Спутник V на определени контингенти в Руската федерация , а същото се случва и в Китай , където се извършва имунизация с две различни китайски ваксини , одобрени от регулаторните органи съответно на Русия и Китай . От няколко дни се провежда имунизация с ваксината на фирмата Moderna в САЩ , одобрена от FDA . България , съобразно общия план за действие на ЕС против COVID - 19 пандемията , ще внесе до няколко дни първо ваксината на Pfizer / BioNtech и ще започне нейното прилагане след очакваното одобрение от ЕМА . Ваксината ще бъде безплатна и на доброволен принцип . За целта се започна много активна организация по решаване на важни логистични проблеми , свързани с приложението на ваксината : осигуряване на нейното правилно съхранение и транспорт , тъй като това изисква строго спазване на хладилна температура от -70 оС до -80 оС ; създаване на подходяща организация за имунизацията ; определяне на местата за нейното извършване и лицата , които ще са натоварени с това ; най - важното – определяне на контингентите , подлежащи на имунизиране и начините за тяхното информиране и привличане ; провеждане на широка разяснителна кампания за голямото значение на ваксините както за всеки един индивид , така и за общественото здраве с оглед стимулиране на колективния имунитет и ограничаване разпространението на инфекцията . Във връзка с това Министерство на здравеопазването създаде подробен план за работа , осъществяването на който започна . Всичко това е предстоящо и ще се развива много динамично , с оглед много бързо променящата се ситуация с корона - вирусната пандемия у нас и по света , а ще зависи и от одобрението на другите ваксини и техния внос . Това ще постави вероятно нови изисквания в хода на имунизацията и начините на провеждането й . В заключение от БАН посочват , че е препоръчително всички здрави хора , без придружаващи тежки хронични заболявания , без клинични прояви в момента и над 16 – 18 годишна възраст да се имунизират . Задължително е преди това да се консултират с личния си лекар , с който да обсъдят този въпрос , като се вземат предвид всички показания и противопоказания за поставянето на ваксината , описани подробно в т . н . “ кратка характеристика ” , или нейния “ паспорт ” . Това предполага бързото организиране на широка мас - медийна и институционална кампания , за да могат лекари и граждани да бъдат много добре информирани и убедени в своето решение от голям личен и обществен интерес .